**Ministru kabineta noteikumu projekta „****Transporta enerģijas aprites cikla siltumnīcefekta gāzu emisiju daudzuma un tā samazinājuma aprēķināšanas un ziņošanas kārtība” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Transporta enerģijas aprites cikla siltumnīcefekta gāzu emisiju daudzuma un tā samazinājuma aprēķināšanas un ziņošanas kārtība” (turpmāk – Noteikumu projekts) izstrādāts, lai, izpildot likuma “Par piesārņojumu” (turpmāk – Likums) 55.panta sestās daļas 1., 2., 3. un 4.punktā doto deleģējumu, izteiktu nosacījumus, kā degvielas piegādātājs vai degvielas piegādātāja grupa (turpmāk – degvielas piegādātājs) nodrošina Likumā noteiktā pienākuma – transporta enerģijas aprites cikla siltumnīcefekta gāzu emisiju (turpmāk – emisijas) intensitātes samazinājumu, kā arī lai noteiktu, kā degvielas piegādātājs veic transporta enerģijas aprites cikla emisiju intensitātes un tā samazinājuma, kā arī augšposma emisiju samazinājuma aprēķinus un ziņo par tiem.Ar Noteikumu projektu tiek pilnībā transponēta Padomes 2015. gada 20. aprīļa Direktīva Nr. 2015/652, ar ko nosaka aprēķina metodes un ziņošanas prasības, ievērojot Eiropas Parlamenta un Padomes Direktīvu 98/70/EK, attiecībā uz benzīna un dīzeļdegvielu kvalitāti (turpmāk – Direktīva Nr. 2015/652).Noteikumu projekts risina Likumā iekļauto nosacījumu un pienākumu degvielas piegādātājiem un Valsts vides dienestam izpildi.Noteikumu projekts stājas spēkā 14 dienu laikā pēc tā publicēšanas “Latvijas vēstnesī”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma 55.panta sestās daļas 1., 2., 3. un 4.punkts.Ar Ministru kabineta 2016. gada 3. maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprinātā rīcības plāna 4.1.apakšpunkts.Ministru kabineta 2018.gada 27.marta sēdes protokola Nr.17 46.§ “Informatīvais ziņojums “Par Latvijas kā Eiropas Savienības dalībvalsts saistību izpildi laika periodā līdz 2019. gada 1. februārim un par ierosinātajām (turpinātajām) pārkāpumu procedūru lietām pret Latviju laika periodā līdz 2018. gada 1. februārim” 3.2.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, kuru risināšanai tiesību akta projekts izstrādāts2018.gada 6.martā stājā spēkā grozījumi Likumā, kur XI nodaļā tika iekļauti pamatnosacījumi, lai Latvijas Republikas tiesību aktos pārņemtu Eiropas Parlamenta un Padomes 2009. gada 23. aprīļa Direktīvu Nr. 2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK (turpmāk – Direktīva Nr. 2009/30/EK) un konkrētāk – šajā direktīvā izteiktās Eiropas Parlamenta un Padomes 1998. gada 13. oktobra Direktīvas 98/70/EEK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK 7.a panta prasības.Likumā tika noteikts pienākums degvielas piegādātājam nodrošināt piegādātās transporta enerģijas aprites cikla emisiju intensitātes samazinājumu par 6% 2020.gadā salīdzinot ar konkrētu transporta enerģijas pamatstandartu (2010.gadā), kā arī tika noteikts pienākums katru gadu sniegt Valsts vides dienestam ziņojumu par Latvijā galapatēriņam piegādātās degvielas un enerģijas daudzumu un siltumnīcefekta gāzu emisiju (turpmāk – emisiju) intensitāti galapatēriņam piegādātajā degvielā.Direktīvā Nr. 2009/30/EK iekļauto nosacījumu īstenošanai nepieciešamie detālie nosacījumi ir iekļauti Direktīvā Nr. 2015/652.Šobrīd Latvijas tiesību aktos nav iekļauti iespējamie pasākumi, kā degvielas piegādātājs var nodrošināt sev uzlikto pienākumu izpildi, kā arī nav noteikti detāli nosacījumi, kas degvielas piegādātājam ir jāņem vērā, aprēķinot savu piegādās transporta enerģijas aprites cikla emisiju intensitāti un tās samazinājumu, kā arī augšposma emisiju samazinājumu, un kas ir jāņem vērā, sagatavojot ikgadējo degvielas piegādātāja ziņojumu, un kāda informācija papildus ziņojumam ir jāsniedz. Nav noteikts arī degvielas piegādātāja un valsts ziņojumu formāts (veidlapas).Papildus Latvijas tiesību aktos nav pārņemtas Direktīvas Nr. 2015/652 normas, par ko Eiropas Komisija ir ierosinājusi pret Latviju pārkāpumu procedūras lietu Nr. 2017/0267. Formālais paziņojums pārkāpuma procedūras lietā Nr. 2017/0267 saņemts 2017. gada 31. maijā, uz kuru Latvija iesniedza nostāju 2017. gada 21. jūlijā un 2018. gada 24.aprīlī.Tiesiskā regulējuma mērķis un būtībaNoteikumu projekts precizē Likumā iekļauto nosacījumu – transporta enerģijas aprites cikla emisiju intensitātes un augšposma emisiju samazinājums, emisiju un samazinājuma aprēķins, ikgadējo ziņojumu formāts un sagatavošanas un iesniegšanas kārtība, izpildes nodrošināšanu.Ar noteikumu projektu tiek detāli izstrādāta kārtība, kādā var nodrošināt Likumā iekļauto pienākumu izpildi.Ar noteikumu projektu tiek noteikti šādi nosacījumi:* Iespējamie pasākumi, kā degvielas piegādātājs var nodrošināt piegādātās transporta enerģijas aprites cikla emisiju intensitātes un augšposma emisiju samazinājumu, ja to vēlas veikt degvielas piegādātājs;
* Aprēķinu formulas un tajās izmantotos parametrus un apsvērumus, lai degvielas piegādātājs varētu aprēķināt aprites cikla emisiju intensitāti un izvērtēt tā samazinājumu salīdzinot ar noteikto degvielas pamatstandartu;
* Nosacījumus un standartus, kas degvielas piegādātājam ir jāņem vērā, veicot minētos aprēķinus;
* Degvielas piegādātāja ziņojuma sagatavošanas un iesniegšanas nosacījumi;
* Nosacījumi degvielas piegādātāja ziņojuma izvērtētājam (neatkarīgai akreditētai institūcijai);
* Valsts vides dienesta pienākumi rīcībai ar degvielas piegādātāja iesniegtajiem ziņojumiem un rīcība gadījumos, ja degvielas piegādātājs minēto ziņojumu un datus nav iesniedzis;
* Degvielas piegādātāja un valsts ziņojumu veidlapa.

Ar Direktīvu Nr. 2015/652 noteiktā metode transporta enerģijas aprites cikla emisiju intensitātes un tā samazinājuma aprēķināšanai ir ietverta Eiropas Vides aģentūras (*European Environment Agency (EEA)*) partnera Eiropas Vides informācijas un novērošanas tīkla (*The European environment information and observation network (Eionet)* izstrādātajā un uzturētajā instrumentā *MS Excel* dokumenta veidā <http://cdr.eionet.europa.eu/help/fqd>, kas ir publiski pieejams un izmantojams Direktīvas Nr. 2015/562 ietvaros veicamās ziņošanas prasību izpildei (turpmāk – EIONET instruments).Tādēļ lielā mērā no Direktīvas Nr. 2015/652 izrietošās prasības ir nepārprotamas un jau ietvertas EIONET instrumentā, nepastāvot nepieciešamībai ES dalībvalstīm izstrādāt atsevišķas aprēķināšanas prasības. Lai arī Noteikumu projektā nav ietverta tieša atsauce uz EIONET instrumentu (kā to izvēlējās īstenot Igaunija), Noteikumu projekts paredz EIONET rīka izmantošanu, samazinot gan administratīvo slogu, gan izmaksas, kas rastos, ja Latvija izstrādātu atsevišķu instrumentu.No Direktīvas Nr. 2015/652 5.panta 1.punkta secināms, ka Latvijai katru gadu līdz 31. decembrim ir jāiesniedz Eiropas Komisijā arī ziņojums, kura iesniegšana paredzēta Likuma 55.panta piektā daļā un šajā Noteikumu projektā. Degvielas piegādātājās Likumā noteikto pienākumu transporta enerģijas aprites cikla emisiju intensitātes samazināšanu var nodrošināt, īstenojot dažādus pasākumus, tai skaitā, sajaukt fosilās izcelsmes degvielu ar biodegvielu, kas atbilst ilgtspējas kritērijiem (biodegvielas emisiju intensitātes noteikšanai cita starpā ir izmantojami lielumi, kas tiek norādīti biodegvielas ilgtspējas sertifikātā), piegādāt degvielu ar mazāku emisiju intensitāti, piemēram, saspiesto dabasgāzi vai sašķidrināto dabasgāzi, piegādāt transportā izmantojamo elektroenerģiju vai īstenot vai izmantot cita īstenotu augšposma emisiju samazinājumu.Attiecībā uz biodegvielu izmantošanu, transporta enerģijas aprites cikla emisiju intensitātes samazinājuma noteikšanā netiek ņemtas vērā emisijas, kas tiek aprēķinātas kā biodegvielu izejvielu ražošanā radītās zemes izmantojuma maiņas radītās emisijas (*indirect land use change emissions*).Ņemot vērā Likumā iekļauto augšposma emisiju definīciju, ir saprotams, ka augšposma emisiju samazinājumam nepieciešamie projekti ir īstenojami ārpus Latvijas teritorijas. Šādu projektu īstenošanai, projektu īstenošanas rezultātā nodrošināto augšposma emisiju samazinājuma atzīšanai, projektam ir jābūt izsniegtam sertifikātam, ko izsniedz konkrētās Eiropas Savienības dalībvalsts iestādes, kas atbild par augšposma emisiju samazinājuma projektu apstiprināšanu, projekta īstenotajām ir jānodrošina panākto samazinājumu validācija un verifikācija, ko jāveic akreditētai institūcijai.Ņemot vērā Direktīvā Nr. 2015/652 noteikto, arī Noteikumu projektā tiek iekļauts nosacījums, ka degvielas piegādātājs transporta enerģijas aprites cikla emisiju intensitātes samazinājuma noteikšanā var ieskaitīt visus tos projektus, kas tieši vai netieši nodrošināja augšposma emisiju samazinājumu, kas ir nodrošināti, īstenojot Direktīvā Nr. 2015/652 noteiktos pienākumus vai īstenojot citos normatīvajos aktos noteiktos pienākumus pēc 2011. gada 1. janvāra. Tādējādi tiek noteikts, ka tiek ņemti vērā arī tie emisiju samazinājumi (agrīnie pasākumi), kas tikuši īstenoti pirms Direktīvas Nr. 2015/652 spēkā stāšanās. Noteikumu projekts nenosaka ar atpakaļejošu datumu nosacījumu īstenot kādu projektu, bet pieļauj nosacījumu, ka šādi projekti ir vērā ņemami, kad 2021. gadā būs jānovērtē Likumā un Noteikumu projektā noteikto pienākumu izpilde.Noteikumu projektā, ņemot vērā Direktīvā Nr. 2015/652 noteiktos nosacījumus, tiek noteikts, ka degvielas piegādātājs ar naftas un gāzes ražošanu saistīto augšposma emisiju samazinājumu aprēķina, augšposma emisiju samazinājumu un pamatstandarta emisijas uzrauga un par tām ziņo saskaņā ar standartiem, kas tiek piemēroti emisiju monitoringam, noteikšanai un ziņojumu sagatavošanai, kā arī verificētāju atbilstības novērtēšanai:* standarts LVS EN ISO 14064-1:2012 “Siltumnīcefekta gāzes. 1.daļa: Specifikācija ar norādījumiem organizāciju līmenī siltumnīcefekta gāzu emisijas un likvidēšanas kvantitatīvai noteikšanai un pārskatu sastādīšanai (ISO 14064-1:2006)”,
* standarts LVS EN ISO 14064-2:2012 “Siltumnīcefekta gāzes. 2.daļa: Specifikācija ar norādījumiem projektiem siltumnīcefekta gāzu emisiju samazināšanas vai gāzu likvidēšanas apjomu palielināšanas kvantitatīvai noteikšanai, monitoringam un pārskatu sagatavošanai (ISO 14064-2:2006)”,
* standarts LVS EN ISO 14064-3:2012 “Siltumnīcefekta gāzes. 3. daļa: Specifikācija ar norādījumiem, kā validēt un verificēt ziņojumus par siltumnīcefekta gāzēm (ISO 14064-3:2006)”;
* standarts LVS EN ISO 14065:2016 “Siltumnīcefekta gāzes. Prasības siltumnīcefekta gāzu validācijas un verifikācijas institūcijām akreditācijas vai citu atzīšanas formu izmantošanai (ISO 14065:2013)”;
* Komisijas 2012. gada 21. jūnija regula (ES) Nr. 600/2012 par siltumnīcefekta gāzu ziņojumu un tonnkilometru ziņojumu verifikāciju un par verificētāju akreditāciju saskaņā ar Eiropas Parlamenta un Padomes Direktīvu 2003/87/EK.

Noteikumu projektā tiek noteikts, ka degvielas piegādātājiem ir jānodrošina degvielas piegādātāja ziņojuma izvērtēšanu, kā arī tajā iekļauto augšposma emisiju samazinājuma pārbaudi, ko jāveic neatkarīgai institūcijai, kas ir akreditēta:* Latvijas Nacionālajā akreditācijas birojā (turpmāk – LATAK) saskaņā ar standartu LVS EN ISO 14065:2016 “Siltumnīcefekta gāzes. Prasības siltumnīcefekta gāzu validācijas un verifikācijas institūcijām akreditācijas vai citu atzīšanas formu izmantošanai (ISO 14065:2013)”
* citā Eiropas Savienības dalībvalsts valsts akreditācijas struktūrā, kas ir noteikta saskaņā ar Eiropas Komisijas 2008. gada 9. jūlija Regulu Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93, saskaņā ar standartu ISO 14065.

Minētie standarti un to piemērošanas nosacījumi ir pieejami LATAK tīmekļa vietnē[[1]](#footnote-2). Saskaņā ar Standartizācijas likuma 14. panta otro daļu obligāti piemērojamiem Latvijas nacionālajiem standartiem ir jābūt tulkotiem valsts valodā. Līdz ar to Ministru kabineta protokollēmuma projekta 2. punkts par noteikumu projektu paredz uzdot Ekonomikas ministrijai līdz 2018. gada 31. decembrim nodrošināt noteikumu projektā ietverto standartu tulkošanu valsts valodā.Noteikumu projektā tiek arī noteikts degvielas piegādātāja ziņojuma saturs.Transporta enerģijas aprites cikla emisiju intensitātes samazinājuma noteikšanā nav jāņem vērā emisijas, kas tiek aprēķinātas kā biodegvielu izejvielu ražošanā radītās zemes izmantojuma maiņas radītās emisijas (*indirect land use change emissions*).Ir arī jāņem vērā, ka “biodegvielu, kuras ražo no labības un citiem cieti saturošiem kultūraugiem, cukura un eļļas kultūraugiem, kā arī kultūraugiem, kuri lauksaimniecības zemē audzēti kā galvenie kultūraugi galvenokārt enerģijas iegūšanas vajadzībām” enerģijas maksimālais īpatsvars ieguldījumā likuma “Par piesārņojumu” 55. panta pirmajā daļā noteiktā pienākuma sasniegšanai nepārsniedz 7 procentus no degvielas piegādātāja transportam piegādātās enerģijas galapatēriņa.Degvielas piegādātājam, kas nav mazie vai vidējie uzņēmumi, kā izcelsme jānorāda “EU” vai “non-EU”, ja vien šis degvielas piegādātājs ieved/izved jēlnaftu no/uz trešām valstīm saskaņā ar regulu (EK) Nr. 2964/95. Degvielas piegādātāji, kas atbilst mazā vai vidējā uzņēmuma definīcijai un kritērijiem (noteikti Komisijas 2014.gada 17. jūnija regulā Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu). |
| 3. | Projekta izstrādē iesaistītās institūcijas un publiskas personas kapitālsabiedrības | Projekta redakcijas izstrādē piedalījās Vides aizsardzības reģionālā ministrija un Valsts Vides dienests.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs: degvielas piegādātājus, Valsts vides dienestu, Valsts ieņēmumu dienestu (tikai gadījumos, ja degvielas piegādātājs noteikto informāciju neiesniedz), LATAK (tikai attiecībā uz inspicēšanas institūciju akreditāciju). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma paredzamā ietekme uz administratīvo slogu.Ir paredzams, ka ar Noteikumu projektu administratīvais slogs palielināsies degvielas piegādātājiem, Valsts vides dienestam un LATAK. Tomēr ir nodrošināts, lai šī administratīvā sloga palielināšanās nebūtu būtiska.*Degvielas piegādātāji*Noteikumu projektā iekļautie nosacījumi attiecas uz Likuma 1. panta 25. punktā definēto degvielas piegādātāju, kas ir persona, kas ir atbildīga par transporta enerģijas pārvietošanu cauri akcīzes nodokļa maksāšanas vietai. Līdz ar to tieši šī persona būs atbildīga par degvielas piegādātājam noteikto pienākumu izpildi attiecībā uz transporta enerģijas aprites cikla emisiju intensitātes samazināšanu, emisiju aprēķinu, monitoringu un ziņošanu. Saskaņā ar Likuma 55. panta trešo daļu degvielas piegādātāji Likumā noteikto pienākumu izpildei var izveidot degvielas piegādātāju grupu.Degvielas piegādātāja pienākumi:* Līdz 2020.gada beigām īstenojot noteikumu projektā noteiktos pasākumus vai citus pasākumus, kas kopumā nodrošina Latvijā piegādātās transporta enerģijas aprites cikla emisiju intensitātes samazinājumu par 6%, salīdzinot ar Noteikumu projektā noteikto degvielas pamatstandartu;
* Katru gadu aprēķināt Latvijā piegādātās transporta enerģijas aprites cikla emisiju intensitāti, tai skaitā augšposma emisiju samazinājumu, ja augšposma emisiju samazināšanas projektu īsteno pats degvielas piegādātājs, un novērtēt transporta enerģijas aprites cikla emisiju intensitātes samazinājumu, aprēķināto lielumu salīdzinot ar Noteikumu projektā noteikto degvielas pamatstandartu;
* Katru gadu sagatavot degvielas piegādātāja ziņojumu norādītajā ziņojuma veidlapas formātā (Excel formātā), iesniedzot visu prasīto informāciju par katru transporta enerģijas veidu;
* Nodrošināt degvielas piegādātāja ziņojuma pārbaudi, ko jāveic neatkarīgai institūcijai, kas ir akreditēta LATAK;
* Nodrošinot šī ziņojuma pilnīgu saskaņu un atbilstību citiem degvielas piegādātāja sagatavotajiem ziņojumiem;
* Iesniegt ziņojumu Valsts vides dienestā.

Līdz ar to ir paredzams, ka ar Noteikumu projektu degvielas piegādātājiem palielināsies administratīvais slogs. Tomēr Noteikumu projekts paredz, ka noteikumu projektā noteiktais degvielas piegādātāja ziņojums degvielas piegādātājiem ir jāiesniedz vispārīgās ziņošanas pienākuma ietvaros, tādējādi nodrošinot administratīvā sloga būtisku nepalielināšanos, kas varētu rasties degvielas piegādātājiem noteikto jauno pienākumu izpildei.*Valsts vides dienests*Noteikumu projekts nosaka detālus nosacījums Valsts vides dienesta rīcībai ar degvielas piegādātāju iesniegtajiem degvielas piegādātāju ziņojumiem – ziņojumu pārbaude, ziņojumā iekļauto datu apkopojums, valsts ziņojuma sagatavošana un iesniegšana Eiropas Komisijā, izmantojot Eiropas Vides aģentūras (*European Environment Agency (EEA)*) partnera Eiropas Vides informācijas un novērošanas tīkla (*The European environment information and observation network (Eionet)* centrālajā datu repozitorijā.Valsts vides dienesta pienākumi:* Katru gadu no degvielas piegādātāja saņemt ziņojumu un veikt tā pārbaudi;
* Ja degvielas piegādātājs neiesniedz ziņojumu, pieprasīt minēto informāciju no Valsts ieņēmumu dienesta, kuram šo informāciju iesniedz likuma “Par akcīzes nodokli” ietvaros;
* Apkopot degvielas piegādātāja iesniegtos ziņojumus noteiktajā Eiropas Vides aģentūras izstrādātajā formātā un iesniegt Eiropas Komisijā, izmantojot EIONET instrumentu (centrālais datu repozitorijs).

Līdz ar to ir paredzams, ka Valsts vides dienestam palielināsies administratīvais slogs. Informācija par sloga palielināšanos ir iekļauta likuma “Grozījumi likumā “Par piesārņojumu””, kas stājās spēkā 2018.gada 6.martā, anotācijā[[2]](#footnote-3).*LATAK*Noteikumu projektā tiek noteikts nosacījums, ka degvielas piegādātāja ziņojumu pārbauda Latvijā vai citā Eiropas Savienības dalībvalstī akreditēta institūcija. Līdz ar to, ja Latvijas komersants vēlēsies saņemt akreditāciju Latvijā degvielas piegādātāju ziņojuma pārbaudei, tad LATAK var palielināties administratīvais slogs attiecīgo akreditācijas procedūru veikšanai (procedūras izstrāde, vizīte pie komersanta, on-site pārbaudes veikšana, dokumentācijas pārbaude, lēmumu pieņemšana, akreditācijas apliecības izsniegšana).*Neatkarīga akreditēta institūcija*Noteikumu projektā tiek iekļauti nosacījumi, ka neatkarīgai akreditētai institūcijai (likums “Par atbilstības novērtēšanu” un Ministru kabineta 2008.gada 16.decembra noteikumi Nr.1059 “Noteikumi par atbilstības novērtēšanas institūciju novērtēšanu, akreditāciju un uzraudzību”) ir jāizvērtē degvielas piegādātāja ziņojums vai ir jāizvērtē augšposma emisiju samazinājums, ja degvielas piegādātājs vai cits komersants ir īstenojis projektu, kura ietvaros ir nodrošināts augšposma emisiju samazinājums. Akreditētai inspicēšanas institūcijai, kas pārbauda degvielas piegādātāja ziņojumu ir, iespēju robežās, jāizvērtē degvielas piegādātāja ziņojumā iekļautā informācija par izmantoto augšposma emisiju samazinājumu, ja degvielas piegādātājs, tam Likuma 55. panta pirmajā daļā noteiktā pienākuma izpildei, ir plānojis izmantot arī augšposma emisiju samazinājumu. Tādā gadījumā šai institūcijai ir jāizvērtē arī, vai minēto augšposma emisiju samazinājumu jau nav izmantojis cits degvielas piegādātājs, iespēju robežās sazinoties ar citās Eiropas Savienības dalībvalstīs akreditētām institūcijām vai ar citu valstu kompetentajām iestādēm.Noteikumu projekta tiesiskā regulējuma ietekme uz uzņēmējdarbības vidi*Degvielas piegādātājam*Noteikumu projekta tiesiskais regulējums uzliek pienākumu degvielas piegādātājam līdz 2020. gadam veikt uzlabojumus vai papildu pasākumus transporta enerģijas aprites cikla emisiju samazināšanai par 6 % salīdzinājumā ar 2010. gadu (salīdzinājums ir jāveic pret degvielas pamatstandartu). Šis emisiju samazinājums ir jāveic visā aprites ciklā (ne tikai Latvijas teritorijā).Degvielas piegādātājiem paredzamas būtiskākās izmaksas saistībā ar aprites cikla emisiju samazināšanu par 6 % salīdzinājumā ar 2010. gadu, kas iespējams sadārdzinās degvielas, kurināma un produkcijas cenu tautsaimniecībā un kuru būtībā sedz gala patērētājs.Līguma par Eiropas Savienības darbību 191. panta 2. punkts nosaka, ka “Eiropas Savienības politika attiecībā uz vidi tiecas panākt augsta līmeņa aizsardzību, ievērojot dažādu Savienības reģionu stāvokļa atšķirības. Tā pamatojas uz piesardzības un preventīvās darbības principu, uz principu, ka videi nodarīts kaitējums jālabo, pirmām kārtām novēršot tā cēloni, un uz principu, ka maksā piesārņotājs”. Transporta enerģijas aprites cikla siltumnīcefekta gāzu emisiju samazināšanas kontekstā “piesārņotājs” ir gan degvielas piegādātājs, kas veic tādu piesārņojošo darbību, kā degvielas piegāde, un degvielas izmantotājs, kas veic tādu piesārņojošo darbību, kā degvielas izmantošana. Līdz ar to ir saprotams, ka saskaņā ar Līguma par Eiropas Savienības darbību tieši piesārņotājam (degvielas piegādātājam un / vai degvielas izmantotājam) ir jāmaksā par piesārņojumu, un piesārņotāja maksājumam ir arī jābūt adekvātam. |
| 3. | Administratīvo izmaksu monetārs novērtējums | *Degvielas piegādātājs*Administratīvās izmaksas degvielas piegādātāja ziņojuma sagatavošanai (tai skaitā nepieciešamo aprēķinu veikšanai), ja degvielas piegādātāja ziņojumu sagatavo tā nolīgtais komersants (ņemot vērā, ka šī pakalpojuma sniedzēja pakalpojuma var atšķirties, un konkrētas komersanta izmaksas Ekonomikas ministrijai nav pieejamas (ir komercnoslēpums), tāpēc aprēķinā tiek izmantota Valsts ieņēmumu dienesta tīmekļa vietnē pieejamā informāciju[[3]](#footnote-4) par vidējo stundas likmi nozarē, balstoties uz kuru ir veikts aptuvenais aprēķins):f – vides aizsardzības vecākā speciālista vidējā stundas tarifa likme 9,56 *euro* (saskaņā ar Valsts ieņēmumu dienesta publicēto informāciju[[4]](#footnote-5))l – nepieciešamais laiks informācijas sagatavošanai – 200 stundas gadā (5 darba nedēļas)n – subjektu skaits – apmēram 80 degvielas piegādātājub – informācijas sniegšanas biežums – reizi gadāC = (f x l) x (n x b)C= (9,56 x 200) x (80x1) = 1912 x 80 = 152 960 *euro*.Ja degvielas piegādātājs pats veic degvielas piegādātāja ziņojuma sagatavošanu, tad izmaksas ir atkarīgas no konkrētā darbinieka, kurš sagatavo minēto ziņojumu, stundas likmes.Degvielas piegādātāja izmaksas attiecībā uz ziņojuma pārbaudes nodrošināšanu, ko veiktu neatkarīga akreditēta institūcija, tad šo izmaksu aprēķinu veikt nav iespējams, jo šādu institūciju darba izmaksas ir komercnoslēpums.Pēc neoficiālajiem datiem, ekspertu pieredzes un ņemot vērā citu līdzīga veida ekspertīžu (Eiropas Savienības Emisijas kvotu tirdzniecības sistēmas operatoru un gaisa kuģu operatoru emisiju ziņojumu ikgadējās verificēšanas[[5]](#footnote-6)) izmaksas, ir secināms, ka viena degvielas piegādātāja ziņojuma pārbaudes izmaksas varētu svārstīties 500 – 5000 *euro* (vislielākās izmaksas attiecas uz sarežģītākiem gadījumiem, kur pārbaudes procedūras prasa lielu laika un ekspertu ieguldījumu) robežās.*Valsts vides dienests*Izmaksas, kas noteikumu projektā iekļauto pienākumu izpildei var rasties Valsts vides dienesta speciālistiem, ir noteiktas likuma “Grozījumi likumā “Par piesārņojumu””, kas stājās spēkā 2018.gada 8.martā anotācijā[[6]](#footnote-7). *LATAK*Administratīvās izmaksas akreditācijas institūcijai, ja akreditāciju degvielas piegādātāju ziņojumu izvērtēšanai un pārbaudei piesaka tie verificētāji, kas šobrīd ir akreditēti Eiropas Savienības Emisijas kvotu tirdzniecības sistēmas ietvaros sagatavoto ziņojumu verificēšanai (ņemot vērā Latvijas Nacionālā akreditācijas biroja tīmekļa vietnē pieejamo informāciju[[7]](#footnote-8)):f – atbilstības vērtētāja vidējā stundas tarifa likme 13,21 *euro* (saskaņā ar Valsts ieņēmumu dienesta publicēto informāciju[[8]](#footnote-9))l – nepieciešamais laiks informācijas sagatavošanai – 200 stundas gadā (5 darba nedēļas)n – subjektu skaits – 3 neatkarīgas institūcijasb – informācijas sniegšanas biežums – 1 reizi līdz 2020.gadamC = (f x l) x (n x b)C= (13,21 x 200) x (3x1) = 2642 x 3 = 7926 *euro*. |
| 4. | Atbilstības izmaksu monetārs novērtējums | Šobrīd nav iespējams novērtēt noteikumu projektā iekļauto pienākumu atbilstības izmaksu monetārā ietekmi, jo tās noteikšanai nepieciešamā informācija ir komercnoslēpums. Ekonomikas ministrijai nav pieejama informācija par iespējamo neatkarīgo akreditēto institūciju pakalpojumu cenām, jo to cenrādis ir komercnoslēpums. Šādu informāciju šīs institūcijas nesniedz, tāpēc nav iespējams noteikt atbilstības izmaksas degvielas piegādātājiem.Ir paredzams, ka degvielas piegādātājiem atbilstības izmaksas būs un tās variēs atkarībā no degvielas piegādātāja piegādātās transporta enerģijas apjoma. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.g. | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.g. | izmaiņas, salīdzinot ar vidēja termiņa budžeta ietvaru 2020.g. |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Informācija par finansiālo ietekmi un detalizēts aprēķins ir iekļauts likuma “Grozījumi likumā “Par piesārņojumu””, kas stājās spēkā 2018.gada 6.martā anotācijā[[9]](#footnote-10). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projektā iekļauto nosacījumu īstenošanai nebūs nepieciešamas papildu amata vietas Valsts vides dienestā, tomēr Valsts vides dienestam ir nepieciešams pusslodzes finansējums, kurš tiks nodrošināts saskaņā ar likumu “Grozījumi likumā “Par piesārņojumu””.Informācija par papildus pusslodzes finansiālo ietekmi un detalizēts aprēķins ir iekļauts likuma “Grozījumi likumā “Par piesārņojumu””, kas stājās spēkā 2018.gada 6.martā, anotācijā[[10]](#footnote-11). |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Direktīva Nr.2015/652;2) Direktīva Nr. 98/70/EK, konsolidētā versija iekļaujot:a) Komisijas 2000.gada 7.novembra direktīva Nr.2000/71/K, ar ko Eiropas Parlamenta un Padomes Direktīvas 98/70/EK I, II, III un IV pielikumā izklāstītās mērīšanas metodes pielāgo tehnikas attīstībai, kā paredzēts minētās direktīvas 10. pantā;b) Eiropas Parlamenta un Padomes 2003. gada 3. marta direktīva Nr.2003/17/EK, ar kuru groza Direktīvu 98/70/EK, kas attiecas uz benzīna un dīzeļdegvielas kvalitāti;c) Eiropas Parlamenta un Padomes 2003. gada 29. septembra regula (EK) Nr. 1882/2003, ar ko Padomes Lēmumam 1999/468/EK pielāgo noteikumus par komitejām, kuras palīdz Komisijai īstenot tai piešķirtās ieviešanas pilnvaras, kas noteiktas dokumentos, uz kuriem attiecas EK līguma 251. pantā minētā procedūrad) Direktīva Nr. 2009/30/EK;e) Komisijas 2011.gada 1.jūnija direktīva Nr.2011/63/ES, ar kuru, pielāgojot tehnikas attīstībai, groza Eiropas Parlamenta un Padomes Direktīvu 98/70/EK, kas attiecas uz benzīna un dīzeļdegvielu kvalitāti;f) Komisijas 2014.gada 10.jūnija direktīva Nr.2014/77/ES, ar kuru groza Eiropas Parlamenta un Padomes Direktīvas 98/70/EK I un II pielikumu, kas attiecas uz benzīna un dīzeļdegvielu kvalitāti; g) Direktīva Nr. 2015/652;h) Eiropas Parlamenta un Padomes 2015.gada 9.septembra Direktīvas 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielu kvalitāti, un Direktīvu 2009/28/EK par atjaunojamo energoresursu izmantošanas veicināšanu;3) Eiropas Parlamenta un Padomes 2009.gada 23.aprīļa direktīva Nr.2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk – Direktīva Nr.2009/28/EK).Šīs anotācijas V sadaļas 1.tabulā ir iekļauta informācija par Direktīvas Nr. 98/70/EK un Direktīvas Nr.2009/28/EK normām, kas attiecas uz Noteikumu projektu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva Nr.2015/652 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pants  | Noteikumu projekta 3.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 2.panta 1.punkts | Likuma 1.panta 23.punkts | Ieviests pilnībā.  | Projekts nesatur stingrākas prasības nekā attiecīgais ES tiesību akts. |
| 2.panta 2.punkts | Noteikumu projekta 2.1.apakšpunkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 2.panta 3.punkts | Noteikumu projekta 2.2.apakšpunkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 2.panta 4.punkts | Noteikumu projekta 2.3.apakšpunkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 2.panta 5.punkts | Noteikumu projekta 2.4.apakšpunkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 3.panta 1.punkts | Likuma 55.panta 1. un 3.daļaNoteikumu projekta III nodaļa un 1.pielikums | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 3.panta 2.punkts | Likuma 55.panta 4.daļaNoteikumu projekta III un IV nodaļa, 1.pielikums | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 3.panta 3.punkts | Likuma 55.panta 3.daļaNoteikumu projekta 3.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 3.panta 4.punkts | Noteikumu projekta 18.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 4.pants | Likuma 55.panta 1.daļaNoteikumu projekta 10.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 5.pants | Likuma 55.panta 5.daļaNoteikumu projekta VII nodaļa | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts. |
| 6.pants | Likuma 56.pantsAdministratīvo pārkāpumu kodeksa 88.11 panta 4.daļa, 231.pants | Ieviests pilnībā.  | Projekts nesatur stingrākas prasības nekā attiecīgais ES tiesību akts. |
| I pielikuma 1.daļa (izņemot 1.daļas 1.punkta b) apakšpunkta 2.teikumu; 1.daļas 3.punkta d) apakšpunkta ii ievilkumu) | Noteikumu projekta 1.pielikums | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| I pielikuma 1.daļas 3.punkta b) apakšpunkta 2.teikums | Noteikumu projekta 30.punkts |  |  |
| I pielikuma 1.daļas 3.punkta d) apakšpunkta ii) ievilkums | Noteikumu projekta 21., 24. un 25.punkts |  |  |
| I pielikuma 2.daļas 1.punkts | Noteikumu projekta 23.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| I pielikuma 2.daļas 2.punkts | Noteikumu projekta 13.-16.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| I pielikuma 2.daļas 3.punkts | Noteikumu projekta 17.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| I pielikuma 2.daļas 4.punkts | Noteikumu projekta 18.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| I pielikuma 2.daļas 5.punkts | Noteikumu projekta 1.pielikuma III daļas 1.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| I pielikuma 2.daļas 6.punkta 1.rindkopa | Noteikumu projekta 34.punkts, 1.pielikuma I daļas 4.3.apakšpunkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| I pielikuma 2.daļas 6.punkta 2.rindkopa | Noteikumu projekta 1.pielikuma I daļas 4.4.apakšpunkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| I pielikuma 2.daļas 7.punkts | Noteikumu projekta 14.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| II pielikums | Netiek pārņemts, jo attiecas uz Eiropas Komisiju, kas ņemot vērā II pielikumā iekļauto formulu ir aprēķinājusi Noteikumu projekta 2.3.apakšpunktā iekļauto lielumu |  |  |
| III pielikums | Noteikumu projekta 31. un 32.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| IV pielikums | Noteikumu projekta 2.pielikums | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| Attiecīgā ES tiesību akta datums, numurs un nosaukums | Direktīva Nr.98/70/EK |
| A | B | C | D |
| 7.a panta 1.punkta 1.rindkopa | Likuma 55.panta 1., 2. un 3.daļaNoteikumu projekta 3.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 7.a panta 1.punkta 2.rindkopa | Netiek pārņemts, jo Latvija šādu iespēju neizvēlas, t.i., aviācijā lietojamās biodegvielas piegādātāji Latvijā nepiedalīsies Likumā un Noteikumu projektā noteikto saistību izpildē |  |  |
| 7.a panta 1.punkts 3.rindkopa | Likuma 55.panta ceturtā daļaNoteikumu projekta 12. un 27.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 7.a panta 1.punkts 4.rindkopa | Noteikumu projekta 26. un 28.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 7.a panta 1.punkta 5.rindkopa | Attiecas uz Eiropas Komisiju |  |  |
| 7.a panta 2.punkta 1.rindkopa | Likuma 55.panta 1.daļaNoteikumu projekta II nodaļa | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 7.a panta 2.punkta 2.rindkopa | Noteikumu projekta 5.1.apakšpunkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 7.a panta 3.punkt | Noteikumu projekta 4. un 8.punkts un 1.pielikums | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 7.a panta 4.punkts | Likuma 55.panta trešā daļaNoteikumu projekta 3.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 7.a panta 7.punkts | Noteikumu projekta 12.3. un 12.4.apakšpunkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 7.b panta 1.punkts | Noteikumu projekta 9.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 7.c panta 1.punkta 1.teikums | Noteikumu projekta 27.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 7.d panta 1.punkts | Noteikumu projekta 1.pielikuma 4.5.apakšpunkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| 8.panta 3.punkts | Noteikumu projekta 31. un 32.punkts | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| Attiecīgā ES tiesību akta datums, numurs un nosaukums | Direktīva Nr.2009/28/EK |
| A | B | C | D |
| III pielikums | Noteikumu projekta 1.pielikuma III sadaļa | Projekts ievieš pilnībā.  | Projekts nesatur stingrākas prasības nekā attiecīgais ES tiesību akts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīvas Nr. 2015/652 2.punktā (angļu valodas versijā) ir noteikts – “2. This Directive applies to fuels used to propel road vehicles, non-road mobile machinery (including inland waterway vessels when not at sea), agricultural and forestry tractors, recreational craft when not at sea and electricity for use in road vehicles.”Latvijā šobrīd saskaņā ar Ceļu satiksmes drošības direkcijas datiem[[11]](#footnote-12) uz 2018.gada 1.aprīli Latvijā ir reģistrēti tikai 427 elektrotransportlīdzeklis, kas ir tikai 0,04% no kopējā Latvijā reģistrēto transportlīdzekļu skaita.Līdz ar to, lai paplašinātu degvielas piegādātāju iespējas nodrošināt transporta enerģijas aprites cikla emisiju samazinājumu, ko varētu nodrošināt ar elektrotransportlīdzekļiem piegādātās enerģijas apjomu, Direktīvas Nr.2015/652 nosacījumi tiek paplašināti, nosakot, ka tiek ņemts vērā tas elektroenerģijas apjoms, kas tiek piegādāts ne tikai ceļa elektrotransportlīdzeklim, bet jebkādam elektrotransportlīdzeklim (Ministru kabineta 2018.gada 6.februāra noteikumu Nr.78 “Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām” 2.2.apakšpunkts). |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Ekonomikas ministrijas tīmekļa vietnē[[12]](#footnote-13).Vienlaikus par likumprojekta izstrādi tika informēts gan Valsts vides dienests, gan Latvijas degvielas tirgotāju asociācija.Noteikumu projekts ir izsludināts Valsts sekretāru sanāksmē 2018. gada 10. maijā (protokola Nr. 18 5.§).Ekonomikas ministrija par Noteikumu projektā iekļautajiem nosacījumiem un degvielas piegādātāju pienākumiem informēja Latvijas Degvielas tirgotāju asociāciju un Degvielas tirgotāju un ražotāju savienību, detāli informējot par ziņošanas prasībām. |
| 2. | Sabiedrības līdzdalība projekta izstrādē | Noteikumu projekts tika publicēts Ekonomikas ministrijas tīmekļvietnē [www.em.gov.lv](http://www.em.gov.lv).Ekonomikas ministrija viedokli par Noteikumu projektu un atzinumu Noteikumu projekta saskaņošanas laikā (pēc tā izsludināšanas Valsts sekretāru sanāksmē) papildus Valsts sekretāru 2018. gada 10. maija sanāksmes protokola Nr.18 5.§ 1. punktā norādītajām institūcijām (Tieslietu ministrija, Finanšu ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija, Valsts kanceleja un Latvijas Darba devēju konfederācija) lūdza sniegt arī Valsts vides dienestam, Valsts ieņēmumu dienestam, Latvijas Degvielas tirgotāju asociācijai, Latvijas Biodegvielu un bioenerģijas asociācijai un Degvielas tirgotāju un ražotāju savienībai (Degvielas tirgotāju un ražotāju savienība viedokli nesniedza). |
| 3. | Sabiedrības līdzdalības rezultāti | Šīs anotācijas VI. sadaļas 2. punktā minēto institūciju viedoklis ir ņemts vērā un Noteikumu projekts ir attiecīgi papildināts.Nav ņemts vērā Latvijas Degvielas tirgotāju asociācijas iebildums neatkarīgas atbilstības novērtēšanas institūcijas atzinuma un ziņojuma pārbaudes nepieciešamībai.No sabiedrības viedokļi un komentāri netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests, LATAK. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.Noteikumu projekta izpildē iesaistītās institūcijas noteikumu projektā iekļautos pasākumu nodrošinās piešķirto valsts budžeta līdzekļu ietvaros un izmantojot esošos cilvēkresursus. Precīza ietekme ir vērtēta likuma “Grozījumu likumā “Par piesārņojumu”” (stājās spēkā 2018. gada 6. martā) anotācijā. |
| 3. | Cita informācija | Nav |

Ministru prezidenta biedrs,

ekonomikas ministrs A.Ašeradens

Valsts sekretārs Ē.Eglītis

Rimša, 67013244

Helena.Rimsa@em.gov.lv

1. https://www.latak.gov.lv/?option=com\_content&view=article&id=385&Itemid=423&lang=lv [↑](#footnote-ref-2)
2. http://titania.saeima.lv/LIVS12/SaeimaLIVS12.nsf/0/E9AE3D674F2B3154C22581AF0023A03A?OpenDocument#b [↑](#footnote-ref-3)
3. https://www.vid.gov.lv/sites/default/files/degvielas\_aprite\_2017\_12.pdf [↑](#footnote-ref-4)
4. https://www.vid.gov.lv/sites/default/files/kopsavilkums\_par\_profesijam\_2018\_gada\_marts\_bez\_retam\_profesijam\_002.pdf [↑](#footnote-ref-5)
5. Ministru kabineta 2012.gada 13.novembra noteikumi Nr.769 “Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā un Ministru kabineta 2013.gada 9.jūlija noteikumi Nr.366 “Noteikumi par aviācijas darbību dalību Eiropas Savienības emisijas kvotu tirdzniecības sistēmā” [↑](#footnote-ref-6)
6. http://titania.saeima.lv/LIVS12/SaeimaLIVS12.nsf/0/E9AE3D674F2B3154C22581AF0023A03A?OpenDocument#b [↑](#footnote-ref-7)
7. https://www.latak.gov.lv/index.php?option=com\_institucijas&view=institucijas&type=GH&Itemid=116&lang=lv [↑](#footnote-ref-8)
8. https://www.vid.gov.lv/sites/default/files/kopsavilkums\_par\_profesijam\_2018\_gada\_marts\_bez\_retam\_profesijam\_002.pdf [↑](#footnote-ref-9)
9. http://titania.saeima.lv/LIVS12/SaeimaLIVS12.nsf/0/E9AE3D674F2B3154C22581AF0023A03A?OpenDocument#b [↑](#footnote-ref-10)
10. http://titania.saeima.lv/LIVS12/SaeimaLIVS12.nsf/0/E9AE3D674F2B3154C22581AF0023A03A?OpenDocument#b [↑](#footnote-ref-11)
11. <http://www.e-transports.org/index.php/statistika/202-par-2018-gada-1-ceturksni-registretajiem-elektrotransportlidzekliem> [↑](#footnote-ref-12)
12. https://em.gov.lv/lv/nozares\_politika/atjaunojama\_energija\_un\_kogeneracija/normativo\_aktu\_projekti/ [↑](#footnote-ref-13)